ربیع الثانی 6ھ میں 10 آدمیوں کے ساتھ ذی القصہ بھیجے گئے ،یہ مقام مدینہ سے 24 میل پر ہے اور ربذہ کی سڑک پر واقع ہے ، رات کو وہاں پہنچے تو قبیلہ والوں نے سو آدمی جمع کرکے تیر اندازی کی،پھر نیزے لے کر ٹوٹ پڑے ، محمد بن مسلمہؓ کے علاوہ ادھر کے سب آدمی مارے گئے ، گو محمد بن مسلمہؓ شہید نہیں ہوئے،لیکن ان کے ٹخنے پر چوٹ آگئی تھی جس سے ہلنا بھی مشکل تھا ، ان لوگوں نے سب کے کپڑے اتار لیے اور برہنہ چھوڑ کر چلے گئے،اتفاق سے ایک مسلمان ادھر سے گذر رہا تھا ،محمد بن مسلمہؓ کو اس حال میں دیکھا تو اٹھا کر مدینہ لایا ، آنحضرتﷺ نے اس کے انتقام کے لیے حضرت ابو عبیدہؓ کو روانہ فرمایا ۔
Entity: مسلمان — Type: /religion